[{"text_idx": "#000007", "text": "Mae Lilla Farkas o Di\u0302m Ewropeaidd y Trydydd Sector (3-SET) yn edrych yn o\u0302l ar 22 mlynedd o gefnogi\u2019r sector gwirfoddol i gael mynediad i gyllid Ewropeaidd."}, {"text_idx": "#000008", "text": "Mae\u2019n ddiwedd cyfnod i CGGC wrth i Di\u0302m Ewropeaidd y Trydydd Sector (3-SET) ffarwelio a\u0302 ni\u2019r haf hwn. Mae gwaith y ti\u0302m 3-SET presennol wedi\u2019i adeiladu ar lwyddiant ei ddau brosiect rhagflaenol sy\u2019n dyddio\u2019n o\u0302l i 2001, a gyllidwyd yn llwyr gan y Cronfeydd Strwythurol Ewropeaidd a Llywodraeth Cymru."}, {"text_idx": "#000015", "text": "Yn 2014, cyhoeddwyd y gwerthusiad terfynol o 3-SET. Gwnaeth yr adroddiad hwn amlygu llwyddiant y prosiect a\u2019r galw sylweddol am ei wasanaethau. Yn sgil hyn, dangosodd bod angen i\u2019w wasanaethau barhau yn y rhaglen gyllido nesaf, ac argymhellwyd hyn yn ddiweddarach."}, {"text_idx": "#000016", "text": "Daw hyn a\u0302 ni i 2015, pan lansiwyd y gweithrediad cymorth technegol presennol, gan ddefnyddio dull deubig y tro hwn. Golygai hyn y byddai CGGC, ynghyd a\u0302 darparu 3-SET, yn Gorff Cyfryngol hefyd, gan ei alluogi i ddosbarthu cronfeydd Ewropeaidd ar ran Llywodraeth Cymru. Corff Cyfryngol CGGC yw\u2019r unig gorff sector gwirfoddol o\u2019i fath yn y DU, a gwnaeth sefydlu hyn gydnabod pa mor effeithiol a llwyddiannus oedd cysylltiad y sector gwirfoddol yn y rhaglenni cyllido hyd yma."}, {"text_idx": "#000019", "text": "Gyda 3-SET ar fin dod i ben, mae nawr yn amser da i edrych yn o\u0302l ar y ddau ddegawd diwethaf o gymorth cyllido, ac i edrych ymlaen at y dyfodol. Wrth edrych yn o\u0302l, mae cyllid yr UE wedi chwarae rhan fawr mewn gwella bywydau llawer o bobl yng Nghymru, fel yr amlygwyd yn ddiweddar yn ein hadroddiad effaith \u2013 ac mae CGGC yn falch o fod wedi helpu i gyflawni hyn."}]